20 हजार नर्सिंगकर्मियों की होगी भर्ती : भडाना
अलवर. आईएमए हॉल में पदाधिकारियों को शपथ दिलाते मंत्री हेम सिंह भड़ाना।
अलवर| जिलेके प्रभारी एवं खाद्य,नागरिक आपूर्ति उपभोक्ता मामले मंत्री हेमसिंह भडाना ने कहा कि राज्य सरकार बेहतर चिकित्सा सेवा उपलब्ध कराने के लिए प्रतिबद्घ है। राज्य में 3 हजार चिकित्सकों की नियुक्ति की गई। लगभग 20 हजार नर्सिंग कर्मियों की भर्ती की प्रक्रिया चल रही है। वे राजस्थान नर्सेज एसोसिएशन जिला शाखा अलवर की कार्यकारिणी की शपथ ग्रहण समारोह में मुख्य अतिथि के रूप में बोल रहे थे।
उन्होंने कहा कि राज्य सरकार आमजन को चिकित्सा सेवायें उपलब्ध कराने के लिए सार्थक प्रयास कर रही है। भामाशाह स्वास्थ्य योजना के तहत राजकीय एवं निजी चिकित्सालयों में पात्र व्यक्तियों को कैश-लैस उपचार की सुविधा उपलब्ध होगी। आरोग्य राजस्थान योजना के माध्यम से राज्य के प्रत्येक व्यक्ति का इलेक्ट्रॉनिक हैल्थ डेटा बेस तैयार किया जा रहा है। अलवर जिला नर्सेज एसोसिएशन के अध्यक्ष की मांग पर उन्होंने सामान्य चिकित्सालय में स्थायी पेयजल व्यवस्था कराने, सामान्य चिकित्सालय के शिशु वार्ड को शिशु चिकित्सालय का दर्जा दिलाने, सामान्य चिकित्सालय में रिक्त चिकित्सकों नर्सिंग स्टाफ के पदों को शीघ्र भरने का आश्वासन दिया।
कार्यक्रम की अध्यक्षता करते हुए अलवर शहर विधायक बनवारी लाल सिंघल ने कहा कि अलवर के राजीव गांधी सामान्य चिकित्सालय में राज्य में जिला स्तर पर सर्वाधिक ओपीडी है। यह इस बात का परिचायक है कि चिकित्सालय में कार्यरत चिकित्सक एवं स्टाफ उपलब्ध संसाधनों का बेहतर उपयोग कर विश्वसनीय सेवा दे रहे हैं विशिष्ट अतिथि अलवर ग्रामीण विधायक जयराम जाटव ने कहा कि जिस प्रकार चिकित्साकर्मी निस्वार्थ भाव से अपने कर्तव्यों का निर्वहन करते है उससे वे साक्षात ईश्वर का प्रतीक नजर आते हंै। विशिष्ट अतिथि पूर्व विधायक महेन्द्र शास्त्री ने कहा कि जनसंख्या वृद्धि पर नियंत्रण से राष्ट्र तेजी से विकास करेगा। अलवर जिला नर्सेज एसोसिएशन के अध्यक्ष प्रेम पटेल ने कार्यक्रम में पधारें अतिथियों का आभार व्यक्त किया। कार्यक्रम में नगर परिषद के सभापति अशोक खन्ना, उपजिला प्रमुख रमन गुलाटी,राजस्थान नर्सेज एसोसिएशन के अध्यक्ष श्याम सिंह, मुख्य चिकित्सा एवं स्वास्थ्य अधिकारी डॉ. हंसराज मीणा, प्रमुख चिकित्सा अधिकारी डॉ.भगवान सहाय, मूलचंद गुर्जर, विजय सिंह, निशि बाला सहित अनेक जन प्रतिनिधि , चिकित्साकर्मी गणमान्य नागरिक उपस्थित थे।
एकलविद्यालय योजना की शुरुआत
प्रतापगढ़| कस्बेकी अग्रवाल धर्मशाला में एकल विद्यालय योजना के तहत गुरुवार को 120 आचार्यों के अभ्यास वर्ग का शुभारंभ खाद्य एवं नागरिक आपूर्ति मंत्री हेमसिंह भडाना ने किया। कार्यक्रम में मुख्य अतिथि के रुप में बोलते हुए भडाना ने भारतीय संस्कृति को जागृत रखने में एकल विद्यालयों की प्रशंसा की। अध्यक्षता करते हुए रामगढ़ विद्यालय ज्ञानदेव आहूजा ने एकल विद्यालयों की ओर से समाज के प्रतिदिन योगदान एवं संस्कृति आधारित शिक्षा पर विस्तार पूर्वक जानकारी दी। 28 दिसंबर तक चलने वाले इस 5 दिवसीय आवासीय प्रशिक्षण कार्यक्रम में 120 गांवों में संचालित विद्यालयों के आचार्य भाग ले रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva